Trill

Trill () is en Dörp in de Gemeen Bookholt in’n Landkreis Horborg, Neddersassen. Binnen de Gemeen billt de Oort en egene polietsche Oortschop.

Bi Trill höört ok de lüttjeren Öörd Suurhoop un Triller Barg mit bi.

 Geografie 

duum|Triller Beek
Dat Water ut dat Rebeed flütt över Triller Beek un Sprötzer Beek na de Eest hen af.

De Naveröörd sünd Winzendörp un Klauenborg in’n Noorden, Triller Barg, Meilsen un Brumhagen in’n Noordoosten, Bookholt un Suurhoop in’n Oosten, Sprötz in’n Süüdoosten, Lohbargen in’n Süden, Kakenstörp in’n Süüdwesten un Boitschen un Dreest in’n Noordwesten.

 Historie 

Trill kummt 1105 as Trintla toeerst in de Oorkunnen vör.

In’n Eersten Weltkrieg sünd teihn Soldaten ut Trill fullen oder vermisst un in’n Tweten Weltkrieg 48.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kakenstörp in’n Kanton Töst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Töst in’n Kanton Töst.

De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort hett fröher tohoop mit Kakenstörp, Dreest un Sprötz un de lüttjeren Öörd Brumhagen un Lohbargen en egen Gemeen billt. Later sünd Sprötz un Kakenstörp egenstännige Gemenen worrn. De Gemeen Trill is an’n 1. Juli 1972 mit de Gemeenreform in Neddersassen Deel von de Gemeen Bookholt worrn. Binnen de Gemeen billt Trill nu en Oortschop mit egen Oortsraad un Oortsbörgermeester.

 Inwahnertall 

Oort Trill:

Gemeen Trill:

 Religion 

Trill is evangeelsch-luthersch präägt un höört to dat Kaspel von de Krüüzkark in Sprötz. Düsse Kark is eerst in dat 20. Johrhunnert boot worrn. Vörher hett de Oort to dat Kaspel von de Andreas-Kark in Hullnst tohöört.

För de Kathoolschen is de St.-Petrus-Kark in Bookholt tostännig.

De Karkhoff Trill liggt an de Sandstraat.

 Wapen 

Dat Wapen von Trill wiest en veerdeelt Schild in rood un sülver un dor op en gollen Hartschild mit dree blaue Halen.

 Oortsraad 

Liddmaten
 2011:
 CDU: Stefan Fedderke, Gerhard Martens, Olav Otto
 SPD: Udo Blanck, Wolfgang Passig (dat drüdde Mandaat, dat de SPD wunnen hett, kunn nich besett warrn)
 FDP: Nicole Bracht-Bendt
 2016:
 CDU: Astrid Albers-Pestke, Gerhard Martens
 SPD: Wolfgang Passig
 FDP: Nicole Bracht-Bendt
 Gröne: Marcus Christ
 BL: Thomas Ruch, Imme-Janne Schoof

 Oortsbörgermeesters 

 Tied  Naam  Partei –  Gerhard Martens  CDU

 Kultur 

En Denkmaal för de Fullenen ut de twee Weltkrieg’ steiht an de Triller Dörpstraat.

 Verenen 

De Schüttenvereen Trill un Ümgegend is 1921 grünnt worrn un de Sportvereen SV Trill-Kakenstörp 1950.

 Weertschop un Infrastruktur 

Trill hett en egene freewillige Füürwehr, de 1935 grünnt worrn is.

 Verkehr 

An Trill vörbi löppt de Bundsstraat 75, de in’n Noordoosten an Bookholt langs na Ninndörp geiht un in’n Süüdwesten över Kakenstörp un Töst na Scheeßl un Rodenborg. In Triller Barg krüüzt sik de B 75 un de B 3. De B 3 föhrt in’n Noorden över Mienenbüddel un Raad na Ilsdörp un Öbergünn un in’n Süden över Sprötz un Will op Snevern un Soltau to. Von de B 75 na Noordwesten geiht de Kreisstraat 40 na Dreest, Dierstörp un Hullnst.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt so söven Kilometer in’n Noorden von Trill an de B 3.

De nächste Bahnhoff is so bi twee Kilometer wied weg in’n Süüdoosten de Bahnhoff Sprötz an de Bahnlien Hamborg–Bremen.

 Scholen 

De Kinner ut Trill gaht na de Grundschool Sprötz-Trill, de twee Standöörd in Sprötz un Trill hett. Bet to dat Schooljohr 2005/2006 weren de beiden Standöörd noch egenstännige Scholen.

 Lüüd 

De Politikerin Nicole Bracht-Bendt leevt in Trill un is dor ok in’n Oortsraad aktiv.

 Literatur 

 Wilhelm Marquardt: 1105-1978: Bötersheim, Drestedt, Kakenstorff, Trelde: Chronik ehemaliger Gemeinden. 1979

 Footnoten 

 Weblenken 

Kategorie:Oort
Kategorie:Landkreis Horborg